Myöhempien aikojen pyhien liike
Myöhempien aikojen pyhien liike () eli mormonismi () on yleisnimitys Joseph Smithin 6. huhtikuuta 1830 Fayettessa, New Yorkin osavaltiossa Yhdysvalloissa perustaman "Kristuksen kirkosta" syntyneille ryhmille. Joseph Smithin perustamasta kirkosta on saanut alkunsa joukko erilaisia kirkkoja ja uskonnollisia yhteisöjä. Niille yhteistä on se, että ne kaikki tunnustavat Smithin Jumalan profeetaksi ja Mormonin kirjan Jumalan sanaksi. Samoin niiden uskontulkinta rakentuu ainakin osittain Smithin kirkon alkuaikoinsa saamille ilmoituksille ja profetioille.
James Strang
James Jesse Strang (21. maaliskuuta 1813 – 9. heinäkuuta 1856) oli uskonnollinen johtaja Yhdysvalloissa. Hän ei päässyt varsinaisen mormonikirkon johtoon Joseph Smithin kuoltua vuonna 1844; näin hän perusti mormoniliikkeeseen liittyvän strangiittikirkon, jolla on edelleen vähäinen määrä kannattajia.